| "Rock 'n' Roll Suicide"David Bowie |
| --- |
| Singlen "Rock 'n' Roll Suicide" kansikuva |
| Singlen tiedot |
|  Albumilta | *The Rise and Fall of Ziggy Stardust and the Spiders from Mars* |
|  Äänitetty  | 12.–18. tammikuuta 1972, Trident-studiot, Lontoo |
|  Julkaistu | 11. huhtikuuta 1974 |
|  Formaatti | 7"-single |
|  Tekijä(t) | David Bowie |
|  Tuottaja(t) | David Bowie, Ken Scott |
|  Tyylilaji | glam rock |
|  Kesto | 02.57 |
|  Levy-yhtiö | RCA Records |
| Listasijoitukset |
|  Yhdistynyt kuningaskunta – 22. 
Kts. lisää listasijoituksia |
| David Bowien muut singlet |
| "Rebel Rebel"1974 | "Rock 'n' Roll Suicide"1974 | "Diamond Dogs"1974 |

**Rock 'n' Roll Suicide** on brittiläisen muusikon David Bowien kappale ja päätösraita vuoden 1972 albumilta *The Rise and Fall of Ziggy Stardust and the Spiders from Mars*. "Rock 'n' Roll Suicide" on tarina noususta ja tuhosta, ja viittaa monien rocktähtien elämäntarinaan. Näihin lukeutuvat Jim Morrison, Janis Joplin, Brian Jones, Peter Green ja Syd Barrett.

Vuonna 1974 kappale julkaistiin singlenä B-puolenaan "Quicksand", joka oli peräisin vuonna 1971 ilmestyneeltä albumilta *Hunky Dory*.

Kappaleen rakenne ja sanoitus
-----------------------------

"Rock 'n' Roll Suicidea" on verrattu The Beatles -yhtyeen kappaleeseen "A Day in the Life", ja sitä on kuvattu "avantgardistiseksi showlauluksi". Bowie esitti kappaleen jokaisessa konsertissaan vuosina 1972–73 – useimmiten päätösnumerona.

Laulun ensimmäiset sanat "Time takes a cigarette..." viittaa espanjalaisen Manuel Machadon runoon, jonka mukaan elämä on kuin savuke, jonka toiset polttavat nopeasti, ja vastaavasti toiset hitaasti nautiskellen.

Lopussa kuultavat "Give me your hands 'cause you're wonderful!" -huudot ironisoivat rock-konserttien "Olette mahtava yleisö!" -tyylisiä kliseitä. Bowien kykyä ironisuuteen onkin pidetty tärkeimpänä erona muihin aikakauden glam rock -artisteihin. David Bowien tuolloinen vaimo Angela Bowie on väittänyt, että näiden huutojen ottaminen mukaan lauluun oli hänen ideansa. Sanoitusta on pidetty myös rohkaisuna ihmisille, jotka ovat epävarmoja seksuaalisesta suuntautumisestaan tai pelkäävät tulla ulos kaapista. Tähän viittaa muun muassa lause "You're not alone" (suom. *Et ole yksin*).

Julkaisu ja vastaanotto
-----------------------

Singlenä kappale julkaistiin 11. huhtikuuta 1974, noin kaksi vuotta sen jälkeen kun se oli debytoinut albumilla *The Rise and Fall of Ziggy Stardust and the Spiders from Mars*. Singlejulkaisun merkiksi Mick Rock kuvasi kappaleesta edelleen julkaisemattoman promovideon. Kappale pääsi sijalle 22, ja syynä heikohkoon sijoitukseen on pidetty sitä, että suurella osalla Bowien faneista oli jo kappale *Ziggy Stardust* -albumilla muodossa. Parhaan tunnetun sijoituksensa "Rock 'n' Roll Suicide" sai Irlannissa, jossa se nousi sijalle 12.

### Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Irlanti | 12. | 2 | 2.5.1974 |  |
|  Iso-Britannia | 22. | 7 (top 50) | 20.4.1974 |  |
|  Ranska | 30. | 4 | 7.5.1974 |  |

Muita versioita
---------------

Kappaleesta on tehty joitakin cover-versioita. Esittäjiin lukeutuvat Rilo Keley, El Vez ja Seu Jorge. Suomeksi kappaleen on levyttänyt nimellä "Rock 'n' Roll itsemurha" Pate Mustajärvi. Vuonna 1988 äänitetyn laulun sanoitus oli Juice Leskisen käsialaa.

Kappaleet singlellä
-------------------

**A-puoli**

1. Rock 'n' Roll Suicide – 2.57 (säv. Bowie)

**B-puoli**

1. 
2. Quicksand

Lähteet
-------

* Buckley, David: *David Bowie*. Jyväskylä: Gummerus Kirjapaino Oy, 2005. ISBN 952-471-673-9.

### Viitteet

1. 1 2 3 4 5 6  The Ziggy Stardust Companion: "Rock 'N' Roll Suicide" 5years.com. Viitattu 10.4.2011. (englanniksi)
2. 1 2 3  Immonen, Tenho: *David Bowie – Rockin kameleontti*, s. 67. Tampere: Juvenes Print, 2005. ISBN 952-5546-09-8.
3. ↑  David Bowie - Quicksand - austriancharts.at austriancharts.at. Viitattu 10.4.2011. (saksaksi)
4. ↑  Buckley 2005, s. 24.
5. ↑  Buckley 2005, s. 250.
6. 1 2  The Irish Charts - All there is to know (Hakusanalla "Rock 'n' Roll Suicide" irishcharts.ie. Viitattu 10.4.2011. (englanniksi)
7. ↑  Chart Stats - David Bowie - Rock And Roll Suicide chartstats.com. Viitattu 10.4.2011. (englanniksi)
8. ↑  InfoDisc : Tout les Titres par Artiste (Listasta "David Bowie" infodisc.fr. Viitattu 10.4.2011. (ranskaksi)
9. ↑  Search Results - The Covers Project coversproject.com. Viitattu 10.4.2011. [vanhentunut linkki] (englanniksi)
10. ↑  Hakutulos kappaleelle Itsemurha aanitearkisto.fi. Viitattu 10.4.2011. (englanniksi)[vanhentunut linkki]